તાજેતરમાં જ સુરત ખાતે દુર્ઘટના બનવા પામી હતી અને અગ્નિકાંડનાં આ બનાવમાં નિર્દોષ બાળકો હોમાઈ ગયા છે ત્યારે ગુજરાતનાં તમામ શહેરોમાં ફાયર સેફટી અને સુરક્ષાનાં મામલે કડક કાર્યવાહી કરવાનાં નિર્દેશો ઉચ્ચકક્ષાએથી છુટ્યાં બાદ તંત્ર સફાળું જાગ્યું હોય તેમ દરેક શહેરોમાં ફાયર સેફટી સહિતનાં અપુરતાં સાધનો સાથે ધમધમતાં ટયુશન કલાસીસો અને શાળાઓમાં તેમજ અન્ય સંકુલોમાં પણ સઘન ચેકીંગ હાથ ધરવામાં આવેલ છે ત્યારે જૂનાગઢ શહેરમાં પણ વિવિધ વિસ્તારોમાં ધમધમી રહેલાં ટયુશન કલાસીસો તેમજ હોસ્પિટલો અને જાહેર સંકુલોમાં જ્યાં પણ ફાયર સેફટી ન હોય તેની સામે કાર્યવાહી કરવામાં આવી રહી છે.